Public procurement notice: Contract Notice
Published: 2019-09-03
Buyer: Δήμος Κορινθίων
Country: GR
Contract type: Supplies
Procedure: Open procedure
CPV classification: 16700000 | 34100000 | 34131000: Pick-up trucks | 34134200 | 43221000
Estimated value: 456488.58 EUR
Submission deadline: 2019-10-11
Award criteria: Lowest price

Technical requirements: Αντικείμενο της σύμβασης είναι η προμήθεια οχημάτων, που κρίνονται απαραίτητα για τον εμπλουτισμό - ανανέωση του στόλου του Δήμου Κορινθίων και υποδιαιρούνται στις κάτωθι 4 ομάδες:
Η προμήθεια του καινούργιου τριαξονικού φορτηγού με ανατρεπόμενη καρότσα θα εξυπηρετήσει τις ανάγκες της Διεύθυνσης Τεχνικής Υπηρεσιών και Πολεοδομίας, σε μεταφορά ογκωδών αντικειμένων, μπαζών, χωμάτων κ.λπ..
Το προσφερόμενο όχημα (τόσο το αυτοκίνητο πλαίσιο όσο και η υπερκατασκευή) θα είναι απολύτως καινούργια, αμεταχείριστα και πρόσφατης κατασκευής.
Το όχημα θα παραδοθεί με τις απαραίτητες επιγραφές και άλλα διακριτικά σημεία, που θα καθορίσει ο Δήμος.
Όλες οι απαιτήσεις των προδιαγραφών είναι ουσιώδεις και απαράβατες· η τυχόν ύπαρξη απόκλισης θα σημαίνει απόρριψη της προσφοράς. Όπου αναφέρεται η λέξη «περίπου» γίνεται αποδεκτή ± 5 % της αναφερόμενης τιμής.
Αναλυτική περιγραφή των τεχνικών προδιαγραφών δίδεται στο Παράρτημα Ι — Μελέτη με αριθμό: 64/2018 (Αναλυτική περιγραφή φυσικού και οικονομικού αντικειμένου της σύμβασης) της διακήρυξης διαγωνισμού.
Ο συμβατικός χρόνος παράδοσης των υλικών μπορεί να παρατείνεται, πριν από τη λήξη του αρχικού συμβατικού χρόνου παράδοσης, υπό τις προϋποθέσεις του άρθρου 206 του ν. 4412/2016.
Η προμήθεια του ημιφορτηγού ανοιχτού τύπου 4x4 κρίνεται αναγκαία, για τη μεταφορά μικρού όγκου υλικών της Τεχνικής Υπηρεσίας, προκειμένου να ανταποκριθούν άμεσα και ευέλικτα σε μικρής κλίμακας συντηρήσεις.
Το προς προμήθεια όχημα θα είναι καθόλα καινούργιο. Θα είναι γνωστού κατασκευαστικού οίκου, που ασχολείται με την παραγωγή και πώληση αυτοκινήτων, με ημερομηνία κατασκευής μεταγενέστερη τής ημερομηνίας κατάθεσης τεχνικής προσφοράς, σύγχρονης κατασκευής με βάση τα διεθνή πρότυπα, αντιρρυπαντικής τεχνολογίας (πρότυπο Euro 6 ή νεώτερο), ασφαλής στην κατηγορία κατάταξής τους και σύμφωνα με την τεχνική προσφορά του αναδόχου, η οποία θα καλύπτει τους όρους και τις παρακάτω αναλυτικά αναφερόμενες τεχνικές προδιαγραφές, βάσει των οποίων θα διενεργηθεί ο διαγωνισμός.
Το ημιφορτηγό ανοιχτού τύπου 4x4 (αγροτικό) θα είναι μονής καμπίνας επιβατών με 2 πόρτες και πίσω από την καμπίνα χώρο φόρτωσης (καρότσα).
Προκειμένου να διαπιστωθούν όλα τα λειτουργικά και τεχνικά στοιχεία του οχήματος, καθώς και η συμμόρφωσή του προς τις απαιτούμενες τεχνικές προδιαγραφές, εάν θεωρηθεί απαραίτητο και ζητηθεί από την επιτροπή αξιολόγησης, πρέπει οι διαγωνιζόμενοι εντός πέντε (5) ημερών από την έγγραφη ειδοποίησή τους —επί ποινή αποκλεισμού— να επιδείξουν σε χώρο του Δήμου ή σε άλλο χώρο, κατόπιν συνεννοήσεως, δείγμα του προσφερόμενου οχήματος.
Αναλυτική περιγραφή των τεχνικών προδιαγραφών δίδεται στο Παράρτημα Ι — Μελέτη με αριθμό: 64/2018 (Αναλυτική περιγραφή φυσικού και οικονομικού αντικειμένου της σύμβασης) της διακήρυξης διαγωνισμού.
Ο συμβατικός χρόνος παράδοσης των υλικών μπορεί να παρατείνεται, πριν από τη λήξη του αρχικού συμβατικού χρόνου παράδοσης, υπό τις προϋποθέσεις του άρθρου 206 του ν. 4412/2016.
α) το προς προμήθεια μηχάνημα (ισοπεδωτής γαιών) θα είναι μεταχειρισμένο, έτους κατασκευής υποχρεωτικά όχι πριν το 2008, ισχυρής κατασκευής, βάρους λειτουργίας 17.000 κιλών περίπου (άνευ πρόσθετου εξοπλισμού), με μέγιστη ισχύ υποχρεωτικά άνω των 170 hp, με μήκος λεπίδας καθαρισμού 4.000 χιλιοστά περίπου.
β) το μηχάνημα θα είναι αναγνωρισμένου τύπου, γνωστού και με καλή φήμη εργοστασίου, θα έχει πιστοποίηση CE και θα πρέπει υποχρεωτικά να έχει τη δυνατότητα ταξινόμησης στην ΕΛΛΑΔΑ·

Eligibility requirements: Δικαίωμα συμμετοχής: 1) δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε: α) κράτος - μέλος της Ένωσης β) κράτος - μέλος του Ευρωπαϊκού Οικονομικού Χώρου (Ε.Ο.Χ.) γ) τρίτες χώρες, που έχουν υπογράψει και κυρώσει τη Σ.Δ.Σ., στον βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5, και τις γενικές σημειώσεις του σχετικού με την Ένωση Προσαρτήματος I τής ως άνω Συμφωνίας, καθώς και δ) σε τρίτες χώρες, που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων· 2) οι ενώσεις οικονομικών φορέων, συμπεριλαμβανομένων των προσωρινών συμπράξεων, δεν απαιτείται να περιβληθούν συγκεκριμένης νομικής μορφής για την υποβολή προσφοράς· 3) στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον. Καταλληλότητα άσκησης επαγγελματικής δραστηριότητας: Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να ασκούν εμπορική ή βιομηχανική ή βιοτεχνική δραστηριότητα, συναφή με το αντικείμενο τής προμήθειας. Οι οικονομικοί φορείς που είναι εγκατεστημένοι σε κράτος - μέλος της Ευρωπαϊκής Ένωσης, απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα, που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Στην περίπτωση οικονομικών φορέων εγκατεστημένων σε κράτος - μέλος του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες που έχουν προσχωρήσει στη Σ.Δ.Σ. ή σε τρίτες χώρες, που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα. Οι εγκατεστημένοι στην ΕΛΛΑΔΑ οικονομικοί φορείς, απαιτείται να είναι εγγεγραμμένοι στο Βιοτεχνικό ή Εμπορικό ή Βιομηχανικό Επιμελητήριο ή στο Μητρώο Κατασκευαστών Αμυντικού Υλικού.

Award value: 456488.58